CELEX: 62013CN0140
Language: et
Date: 2013-03-20 00:00:00
Title: Kohtuasi C-140/13: Eelotsusetaotlus, mille on esitanud Verwaltungsgericht Frankfurt am Main (Saksamaa) 20. märtsil 2013 — Annett Altmann jt versus Bundesanstalt für Finanzdienstleistungsaufsicht

1.6.2013   
            
            
               ET
            
            
               Euroopa Liidu Teataja
            
            
               C 156/22
            
         Eelotsusetaotlus, mille on esitanud Verwaltungsgericht Frankfurt am Main (Saksamaa) 20. märtsil 2013 — Annett Altmann jt versus Bundesanstalt für Finanzdienstleistungsaufsicht
   (Kohtuasi C-140/13)
   2013/C 156/35
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Frankfurt am Main
   
      Põhikohtuasja pooled
   
   
      Kaebuse esitajad: Annett Altmann, Torsten Altmann, Hans Abel, Doris Anschütz, Heinz Anschütz, Waltraud Apitzsch, Uwe Apitzsch, Andrea Arnold, Klaus Arnold, Simone Arnold, Barbara Assheuer, Ingeborg Aubele, Karl-Heinz Aubele
   
      Vastustaja: Bundesanstalt für Finanzdienstleistungsaufsicht
   
      Eelotsuse küsimused
   
   
               1.
            
            
               Kas Euroopa Liidu õigusega on kooskõlas, et finantsteenuseid osutavate ettevõtjate üle järelevalvet teostavate siseriiklike asutuste poolt täitmisele kuuluvad imperatiivsed konfidentsiaalsusnõuded, mis põhinevad liidu õiguse asjaomastel õigusaktidel (käesolevas asjas direktiiv 2004/109/EÜ (1), direktiiv 2006/48/EÜ (2) ja direktiiv 2009/65/EÜ (3)) ja mis on Saksamaa Liitvabariigi siseriiklikusse õigusesse üle võetud Kreditwesengesetz’i (krediidiasutuste seadus) §-ga 9 ja Wertpapierhandelsgesetz’i (väärtpaberituru seadus) §-ga 8, võib jätta järgimata siseriikliku menetlusõigusnormi, konkreetselt Verwaltungsgerichtsordnung’i (halduskohtumenetluse seadustik) § 99 kohaldamise ja tõlgendamisega?
            
         
               2.
            
            
               Kas selline järelevalveasutus nagu Bundesanstalt für Finanzdienstleistungsaufsicht (föderaalne finantsinspektsioon) võib isiku vastu, kes on taotlenud temalt Informationsfreiheitsgesetz’i (teabevabaduse seadus) alusel juurdepääsu teatava finantsteenuste osutaja kohta käivale teabele, tugineda tema suhtes muu hulgas ka liidu õiguse alusel kehtivale konfidentsiaalsusnõudele, mis on sätestatud Kreditwesengesetz’i §-s 9 ja Wertpapierhandelsgesetz’i §-s 8, kui finantsteenuseid pakkunud, kuid praegu maksejõuetu ja likvideerimisel oleva äriühingu ärimudel põhines sisuliselt investeerimispettusel, mille eesmärk oli tekitada investoritele teadlikult kahju, ja selle äriühingu tegevuse eest vastutavatele isikutele on süüdimõistava kohtuotsusega mõistetud mitmeaastane vangistus?
            
         
      (1)  Euroopa Parlamendi ja nõukogu 15. detsembri 2004. aasta direktiiv 2004/109/EÜ läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele, ning millega muudetakse direktiivi 2001/34/EÜ (ELT L 390, lk 38).
   
      (2)  Euroopa Parlamendi ja nõukogu 14. juuni 2006. aasta direktiiv 2006/48/EÜ krediidiasutuste asutamise ja tegevuse kohta (ELT L 177, lk 1).
   
      (3)  Euroopa Parlamendi ja nõukogu 13. juuli 2009. aasta direktiiv 2009/65/EÜ vabalt võõrandatavatesse väärtpaberitesse ühiseks investeeringuks loodud ettevõtjaid (eurofondid) käsitlevate õigus- ja haldusnormide kooskõlastamise kohta (ELT L 302, lk 32).